PATVIRTINTA

Ruklos Jono Stanislausko mokyklos –

daugiafunkcio centro direktoriaus

2023 m. kovo 11 d. įsakymu Nr. V1-49

**JONAVOS RAJ.RUKLOS JONO STANISLAUSKO MOKYKLOS– DAUGIAFUNKCIO CENTRO KIEMSARGIO**

**PAREIGYBĖS** **APRAŠYMAS**

**I SKYRIUS**

**BENDROJI** **DALIS**

Jonavos r. Ruklos Jono Stanislausko mokyklos-daugiafunkcio centro (toliau-Mokykla) kiemsargio pareigybės aprašymas reglamentuoja Mokyklos kiemsargio (toliau-darbuotojas) specialiuosius reikalavimus ir funkcijas. Pareigybė yra priskiriama nekvalifikuotų darbininkų grupei.

1. Kiemsargis - pareigybė priskiriama darbininkų grupei.
2. Pareigybės lygis – D.
3. Pareigybės paskirtis - palaikyti tvarką ir švarą Mokyklos teritorijoje.
4. Pavaldumas - kiemsargis tiesiogiai pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Kiemsargio kvalifikacijai netaikomi išsilavinimo ar profesinės kvalifikacijos reikalavimai.
2. Kiemsargis turi žinoti ir išmanyti:
   1. pavestos prižiūrėti teritorijos ribas;
   2. prižiūrimai teritorijai keliamus sanitarinius reikalavimus;
   3. buitinių atliekų tvarkymo ir rūšiavimo pagrindus;
   4. policijos, greitosios pagalbos, vandentiekio ir kanalizacijos, dujų, elektros, šilumos tinklų avarinių tarnybų iškvietimo telefonų numerius;
   5. šiukšlių išvežimo grafiką.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Kiemsargis atlieka šias funkcijas:
   1. pradėdamas darbą, apeina Mokyklos teritoriją ir įsitikina, ar visi šuliniai uždengti dangčiais, ar nėra nutrauktų elektros oro linijų laidų;
   2. palaiko tvarką ir švarą Mokyklos teritorijoje;
   3. nustatytu laiku ryte ir vakare tvarko pavestą teritoriją, o likusį laiką stebi teritorijos būklę, nedelsdamas šalina teritorijoje atsiradusias šiukšles;
   4. kiekvienų metų pavasarį ir rudenį atlieka pagrindinį teritorijos tvarkymą: šiukšles, sausą žolę, nukritusius medžių labus, medžių ir krūmų šakas sugrėbia į krūvas ir padeda jas pašalinti iš Mokyklos teritorijos;
   5. pasirūpina, kad šiukšlės ir kitos atliekos būtų kraunamos tik į tam tikslui skirtus konteinerius;
   6. nurodo direktoriaus pavaduotojui ūkiui tvarkos pažeidėjus;
   7. prižiūri, kad transporto priemonės nebūtų statomos ant vejos, nevažinėtų per želdinius;
   8. sodina ir prižiūri želdinius ir gėlynus, karpo krūmus, nupjauna žolę;
   9. praneša direktoriaus pavaduotojui ūkiui apie teritorijoje pastebėtus senyvus medžius, įlūžusias šakas, kurios gali kelti pavojų aplinkiniams;
   10. prižiūri, kad vaikai nežaistų transporto judėjimo zonose;
   11. praneša gyvūnų tarnyboms apie pastebėtus Mokyklos teritorijoje ar netoliese esančius valkataujančius ir benamius gyvūnus;
   12. kasdien pašalina teritorijoje esančias šiukšles;
   13. praneša direktoriaus pavaduotojui ūkiui apie Mokyklos teritorijoje pastebėtus įtartinus ir/ar galinčius kelti pavojų daiktus, medžiagas, galinčias pakenkti aplinkinių sveikatai ir gyvybei;
   14. praneša direktoriaus pavaduotojui ūkiui apie Mokykloje atsiradusius kenkėjus ir imasi priemonių kenkėjams pašalinti;
   15. žiemos metu šalina sniegą ir ledą iš Mokyklos teritorijoje esančių privažiavimo kelių, šaligatvių, prie atliekų surinkimo konteinerių, pabarsto takus ir kelius smėliu, pasirūpina, kad nedelsiant būtų nudaužomi nuo stogų pastebėti kabantys ledo varvekliai.

\_\_\_\_\_\_\_\_\_\_\_\_\_\_\_\_\_\_\_\_\_